Tot preparat per a les conferències de la Festa del Llibre de Muro — Pagina 66, Noticias de Alcoy y de El Comtat
Tot preparat per a les conferències de la Festa del Llibre de Muro
Dijous 7 serà la primera amb el murer Manuel Pérez Berenguer.
Muro inicia els dies centrals de la XXIII edició de la Festa del Llibre, baix el lema ‘Muro, pont de lletres’, amb les conferències, les quals estan acompanyades per moltes altres activitats paral·leles com exposicions, tallers d’animació lectora, contacontes, teatre, música, ruta poètica...
La primera de les conferències tindrà lloc dijous 7 a càrrec del murer Manuel Pérez Berenguer amb la xarrada ‘Teatre: el misteri d’un joc perillós’. La segona serà ja dilluns 11 amb l’escriptor gallec Manuel Rivas que farà una intervenció que portarà per títol ‘Contra todo esto’ amb protagonisme del públic assistent
Dimarts 12 serà el torn de Manuel Baixauli, escriptor i pintor de Sueca amb la xarrada ‘Multiplicar la vida’, dimecres 13 parlarà Xavier Aliaga, amb la conferència ‘Creació literària: com es construeix una novel·la?’ i dijous 14 farà la clausura de la Festa del Llibre el conegut escriptor, director de cinema i guionista madrileny, Ray Loriga, amb ‘La línea de la sombra’.
Totes aquestes conferències tindran lloc en la biblioteca municipal Francesc de Paula Momblanch a les 20’15 h. També hi hauran activitats orientades al públic escolar del 11 al 15 de juny en el CEIP Montcabrer i en el CEIP Bracal.
Muro presenta una nova edició de la Festa del Llibre
Muro presenta una nova Festa del Llibre amb cartell de luxe
Isabel-Clara Simó porta la saviesa literària a la Festa del Llibre
Josep Franco deixa un 'Missatge en una botella' en la Festa del Llibre de Muro